num_pages: 223
description: ”Tyhjyys” tai ”tyhjä” ovat arvoituksellisia käsitteitä. Meille moderneille länsimaalaisille ne tarkoittavat yleensä jotakuinkin samaa kuin ”ei mitään” tai ”olematon”. Näillä taas yleensä viittaamme jonkin aineellisen puuttumiseen, kuten luonnontieteeseen nojaava perinteemme opettaa.Yleisesti voi sanoa, että maailmankuvamme vieroksuu tyhjyyttä: sitä on hankala hallita ja ymmärtää – eikä siitä oikein ole mitään hyötyä.On kuitenkin myös toisenlaisia tapoja ajatella tyhjyyttä. Kauniisti kuvitetussa tietokirjassa Tyhjyys itämaisessa ajattelussa ja taiteessa Kimmo Pasanen käy länsimaalaisille vieraaksi jääneen tyhjyyden äärelle. Hän esittelee intialaisen, kiinalaisen ja japanilaisen ajattelun ikiaikaisia perinteitä ja erityisesti niissä kehittyneitä käsityksiä tyhjyydestä perustavana kosmisena periaatteena. Sen lisäksi, että Pasanen tarjoaa runsaan aatehistoriallisen taustan näiden ajatusten ymmärtämiseksi, hän paneutuu kuvataiteisiin, joissa tyhjyys ilmenee havainnollisella ja kauniilla tavalla. Itämaisten ajattelutapojen hahmottamista helpottaa erillinen jakso, jossa Pasanen esittelee länsimaisen perinteen käsityksiä tyhjyydestä.Kirja soveltuu erinomaisesti kaikille vieraista kulttuureista, kuvataiteista ja filosofiasta kiinnostuneille lukijoille.
language: Finnish
title: Tyhjyys itämaisessa ajattelussa ja taiteessa
publisher: Teos